Aknė – odos būklė, kuomet plaukų folikulai užsikemša riebalais bei negyvomis odos ląstelėmis. Ji pasireiškia inkštirais, baltais spuogeliais ar skausmingais giluminiais spuogais. Nors su akne dažniausiai susiduria paaugliai, ji gali pasireikšti ir suaugusiems, įprastai veido, krūtinės, nugaros ar pečių srityse.
Nėra vienareikšmiško atsakymo, kas tiksliai sukelia šią būklę. Didžiausią įtaką įprastai turi hormonų disbalansas ar pasikeitimai, tam tikri vaistai, nesubalansuota mityba, genetika, riebi oda, aknės pablogėjimą gali lemti ir stresas.